Diari Oficial de la Generalitat Valenciana


Sumari del DOGV 4521, del 13-06-2003 (2003/6880)

Informació pública del programa de desenrotllament d'actuació urbanística integrada de la unitat d'execució R-13 del PGOU d'Alcàsser.
-------------------------------------------------------------------------------------------------------------------------------------

### Dades del document

Número de DOGV
:   4521

Data del DOGV
:   13-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6880


Organisme emissor
:   Deurbal 5, SL

Tipus de document
:   Anunci

Informació pública del programa de desenrotllament d'actuació urbanística integrada de la unitat d'execució R-13 del PGOU d'Alcàsser. [2003/M6880]
  
L'entitat Deurbal 5, SL, domiciliada a Alcàsser, avinguda de l'Antic Regne, s/n, amb CIF B-97210603, als efectes del que disposa la Llei Reguladora d'Activitat Urbanística i, en especial, en els seus articles 46 i 48, posa en coneixement de tots els possibles interessats i sotmet a informació pública:
  
Primer
  
Que s'ha presentat davant de l'Ajuntament d'Alcàsser, programa per al desenrotllament d'actuació integrada que conté alternativa tècnica amb projecte d'urbanització i programa d'actuació integrada, a fi de desenrotllar i executar les obres d'urbanització dels terrenys que es detallen i que comprén la unitat d'execució R-13 del PGOU d'Alcàsser.
  
Segon
  
L'àmbit d'actuació del programa inclou el llistat de titulars cadastrals presentat a la notaria on es protocol·litza el programa a fi que es practiquen les pertinents notificacions.
  
Tercer
  
L'alternativa tècnica i els documents que l'acompanyen s'han protocol·litzat en la Notaria d'Antonio Donderis Serón, al carrer del Calvari, número 38, primer, de Picassent (València).
  
Quart
  
Un exemplar de la dita alternativa tècnica s'ha depositat en l'Ajuntament d'Alcàsser (València).
  
Cinqué
  
El present anunci es va a publicar en un diari d'informació general de la Comunitat Valenciana i en el Diari Oficial de la Generalitat Valenciana.
  
Sisé
  
Dins del termini de 20 dies, a comptar des de la publicació en el Diari Oficial de la Generalitat Valenciana, qualsevol persona podrà comparéixer en la Notaria d'Antonio Donderis Serón, a Picassent, carrer del Calvari, número 38, primer, en horari de 10.00 a 13.00 hores, i obtindre, a la seua costa, còpia de l'acta que conté l'alternativa tècnica i documentació complementària o sol·licitar la seua exhibició.
  
Igualment es podrà consultar la dita documentació i l'expedient administratiu format a l'efecte en l'Ajuntament d'Alcàsser els dies hàbils, de 09.00 a 14.00 hores.
  
Seté
  
Dins del mencionat termini de 20 dies podran presentar-se davant de l'Ajuntament d'Alcàsser, al·legacions al programa i projectes presentats o alternatives tècniques que pretenguen competir amb l'exposada al públic, sense perjuí del dret a pròrroga previst en la mencionada llei.
  
Huité
  
Una vegada finalitzat el termini indicat, en els cinc dies següents podran presentar-se en plica tancada en l'Ajuntament d'Alcàsser proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat el dit termini tindrà lloc l'obertura de pliques.